एलईडी बल्ब से रावतभाटा शहर में बचेगी 5 लाख यूनिट बिजली
रावतभाटा| रावतभाटाशहर में लगभग 1 महीने में 70 से 80 लाख बिजली यूनिट की खपत होती है। यह तब है जब लोग पुरानी तकनीक के बल्ब, लाइट, सीएफएल बल्ब का इस्तेमाल कर रहे है। यदि इनकी जगह एलईडी बल्ब का इस्तेमाल हो जाए तो, शहर में 5 लाख यूनिट बिजली की बचत हो सकती है। जिससे लोगों के बिल की राशि कम हो सकती है। पूरे शहर में 30 लाख रुपए प्रतिमाह बच सकते है। यानी सालभर में 3 करोड़ 60 लाख रुपए की बचत सिर्फ बल्ब बदलने से हो सकती है, लेकिन समस्या यह है कि सरकारी दफ्तरों तक में अभी तक पुरानी तकनीक के 100 वाट के बल्ब का इस्तेमाल हो रहा है। इसका कारण यह है कि यह बल्ब सस्ता होता है और बिल सरकार भुगत रही है।
नगरपालिका के रेन बसेरे में ऐसा ही नजारा शनिवार रात को देखने को मिला। जहां पर पुराने 100 वाट के बल्ब लगा रखे है। इसके अलावा कई सरकारी दफ्तरों में भी यह नजारा देखने को मिला है। कई जगहों पर 200 वाट के बल्ब भी उपयोग में लिए जा रहे है।
महंगीएलईडी हुई सस्ती
अभीतक 400,500 रुपए तक मिलने वाला 7 वाट का एलईडी बल्ब अब सरकार ने सस्ता कर दिया है। देशभर में सरकार के एनर्जी इफिशियंसी सर्विसेज लिमिटेड ने 5 करोड़ एलईडी बल्ब खरीदे है। सरकार ने यह बल्ब लगभग 69 रुपए में खरीदे है। इन्हें ईमित्र और विद्युत वितरण निगम कंपनी के माध्यम से 100 रुपए में बेचा जा रहा है। सरकार ने यह बल्ब विद्युत वितरण निगम कंपनियों को उपलब्ध कराए है। साथ में ईमित्र के माध्यम से भी यह दिए जा रहे है।
लोगोंको नहीं मिल रहे है एलईडी बल्ब
रावतभाटामें अभी तक ईमित्र पर एलईडी बल्ब आए ही नहीं है। जबकि सरकार की ओर से ईमित्र संचालकों को एलईडी बल्ब बेचने के लिए अधिकृत किया गया था। ईमित्र संचालकों को इसके लिए खासा लाभ भी दिया जा रहा है, लेकिन अभी तक रावतभाटा ईमित्र संचालकों ने इसमें कोई रुचि नहीं ली है।
बाहरसे लोग बेच रहे हैं बल्ब इनएलईडी बल्बों को बेगूं क्षेत्र के ईमित्र संचालक रावतभाटा में मारूति वेन से लाकर बेच रहे है। रावतभाटा में एलईडी बल्ब खरीदने के लिए लोगों में जागरूकता बढ़ रही है।
^चित्तौडगढ़, बेगूं आदि क्षेत्र में एलईडी बल्ब की बिक्री की जा रही है। रावतभाटा क्षेत्र में भी जल्दी ही इसके काउंटर लगाए जाएंगे। एक बिजली बिल पर 8 एलईडी बल्ब सस्ते में उपलब्ध कराए जा रहे है। इसके लिए विद्युत वितरण निगम अभियान भी चलाएगा।
एसकेसिंह एक्सईएनविद्युत वितरण निगम चित्तौडगढ़
रावतभाटा। रेनबसेरे में लगे बल्ब
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva